HILAGANG JAKARTA, 1985
Napakasuwerte ni Wahyu.
Paano mo nasabi?
Lagi siyang nauunang makapuno ng sako.
Mas maaga kasi siyang nagtatrabaho kaysa sa 'tin.
Nagsisimula na siya bago magtakipsilim.
Pero hindi niya puwedeng gawin 'yon palagi.
Baka wala na tayong makuhang kabibe.
Puro tira-tira na lang.
- Kalokohan. - Totoo ang sinasabi ko!
Hindi naman nagbabago ang dami ng kabibe rito, e.
Sa gabi tayo nagtatrabaho, hindi dahil tamad tayo,
kundi dahil iniiwasan natin na masira ang lugar na 'to.
'Wag kang magbingi-bingihan diyan. Sana nga mabingi ka na lang.
Ano ba'ng problema mo, Rusman?
Itong lalaking ito ang problema ko.
Dahil sarili niya lang ang iniisip niya, at hindi ang ibang tao.
Hindi ba taos-puso 'yong ginagawa mo ngayon?
Palagi ka na lang galit.
- Umalis ka nga riyan! - Gago ka talaga, Rusman.
- Bakit ba lagi mo siyang kinakampihan? - Wala akong ginagawang masama!
Naiinis lang ako sa kayabangan mo.
'Wag kang ipokrito. Alam kong kursunada mo ang asawa niya!
- Hayop ka! Ano ba'ng problema mo? - Tama naman ako, di ba?
'Wag kang makinig sa kaniya!
PAGTATAGPO
May higit anim na milyon na tayo. Kaunti na lang ang bubunuin natin.
Nakikinig ka ba?
Oo.
Iniisip ko lang kung ano'ng gagawin natin pagdating natin sa Saudi Arabia.
Siyempre, hahanapin si Inay.
Pero saan? Sabi ng isa sa mga ulema, napakalaki raw ng Saudi Arabia.
Hanggang ilang araw ba aabot 'yang ipon mo para hanapin ang nanay mo?
Isang linggo, siguro.
Paano ka nakasisiguro?
Balita ko nakikipaglandian ka raw kay Ohim, a.
Nababaliw ka na ba?
Wala kang pinagkaiba sa mga kabarangay natin.
Ang dumi ng utak mo.
Kung hindi, e di hindi.
Ohim.
Kung manlalandi ako, doon na sa mas guwapo.
Balo na nga siya, tapos mahirap pa.
Kung sakaling makahanap ka, gagawin mo ba?
Kung magtataksil ako sa 'yo, sana matagal ko nang ginawa.
Maligayang kaarawan.
Nasaan ang kandila?
Galit ka pa ba?
Nag-iisip lang.
Alam ko kung gaano mo kagustong hanapin ang nanay mo sa Saudi Arabia.
Pero paano ako magpapaalam sa trabaho na isang linggo akong mawawala?
Di na ako puwedeng lumiban sa trabaho.
'Wag mong isipin 'yon. Makikitira na lang tayo kay Inay roon.
Iniwan ka ng nanay mo no'ng pitong taong gulang ka pa lang.
- Ni minsan hindi ka niya sinulatan. - Di niya alam kung saan ako nakatira.
- Siguro dahil... - Patay na siya?
Buhay pa siya.
Nararamdaman ko.
Kung ayaw mong umalis, ayos lang sa 'kin.
Ano 'yan?
May papremyo kanina para sa anibersaryo ng pabrika.
Puwede kang manalo ng plantsa,
kalan, o radyo.
Instant camera ang napanalunan ko. Sa 'yo na lang.
Ano'ng ginagawa mo?
May napanood akong patalastas sa TV.
Dapat daw winawasiwas nang ganito para lumabas ang litrato.
Heto.
Sampung papel ang laman nito. May siyam pa.
- Isa pa nga. - Saka na pag may mahalagang okasyon.
Para maipakita ko kay Inay.
- Hindi ba ako mahalaga sa 'yo? - Mayroon ka na, e.
Ano-ano ba'ng naaalala mo tungkol sa nanay mo?
Lahat.
Ang nanay ko...
Kahit 'yong pagpunta niya sa kusina,
nagiging masayang sandali na.
Ikukuwento niya sa 'kin kung paano ginawa ang kawali.
Sabi niya, "Pag maganda raw ang kawali, nagiging masarap ang lutuin."
Tapos, madalas akong sumasama sa kaniya sa hardin.
Tinuro niya sa 'kin ang pangalan ng bawat halaman.
Sinabi niya rin sa 'kin kung paano napunta roon ang mga 'yon.
Gabi-gabi,
kinukuwentuhan niya ako ng mga pabula
hanggang sa makatulog ako.
Sige, sasamahan na kita sa Saudi Arabia.
Pag pinag-igihan ko pa ang pangunguha ng kabibe,
mabubuno na natin ang kulang sa mga susunod na araw.
Ano, maganda ba?
- 'Wag kang kikilos! - Ano'ng ginagawa n'yo?
Hulihin siya!
- Hoy, gago! Hayop ka! - Tatakas ka pa, ha!
Gago ka talaga!
Hayop ka!
Susunugin ko 'yang pagmumukha mo!
Bastardo!
- Kumusta na siya? - Nag-aagaw-buhay na.
Kanina ka pa ba riyan?
Mula no'ng nahuli n'yo siya.
Muntik na tayong masunog, tapos nakatayo ka lang diyan?
Pambihira.
Wala ka talagang kuwenta.
Bastardo.
Dalhin natin siya roon!
Di ako makapaniwala. Sino ang nagtangkang sunugin tayo?
May palabas mamayang gabi.
...mamayang gabi, magkakaroon ng...
ANG BULAG LABAN KAY JAKA SEMBUNG
Lumalala na ang sitwasyon natin.
Nawalan na tayo ng koryente.
Kadalasan,
pag nabigo silang sunugin ang barangay natin,
puwersahan nilang gigibain 'to.
Dapat di natin pinakawalan 'yong dalawang 'yon, e.
Tiyak magsusumbong 'yon.
Magiging komplikado 'to. Panigurado mga sundalo sila.
Komplikado na nga, e. Lalo pag nakasagupa natin ang mga pulis.
Kung kinakailangan nating lumaban, lalaban tayo.
Kahit pa maubos ang lahat ng dugo ko sa katawan,
hindi ako natatakot.
Saan pa ba tayo titira kundi rito?
Saan?
Mawawalan tayo ng trabaho pag pinalipat nila tayo.
Mamamatay ang mga pamilya natin sa gutom.
Ito na o.
Ayon sa ulat ng panahon,
inaasahan ang malakas na pag-ulan at hangin sa Hilagang Jakarta
lalo na sa mga lugar sa baybayin, partikular sa Pluit at Muara Angke...
Mabuti pa, makinood na lang tayo roon.
Ilang beses na nating napanood ang pelikulang Jaka Sembung.
The Angel's House sana ang ipapalabas nila.
Kaso biglang nagbago ng isip.
Ipapalabas na lang daw nila 'yon sa kabilang barangay.
Wahyu.
- Magtatrabaho ka na? - Oo, sir.
Pero masama ang panahon.
Wala rin akong silbi rito. Di ko maprotektahan ang barangay.
Hindi ko kayang lumaban.
Di ko naman hinihiling na gawin mo 'yon.
- Sinasabi ko lang na masama ang panahon. - Ayos lang 'yon.
Wahyu, ano'ng problema?
Mahal. Wahyu!
Sobrang lamig ng katawan mo!
Wahyu, ano'ng nangyayari sa 'yo?
Nakakita ako ng anghel!
Baka sinasaniban ka na.
Tatawagin ko ang Ustad!
- Babalik ako. - Dijah!
Anong kalokohan 'to?
Sinabi ko na sa 'yo, litrato 'yan ng isang anghel.
Ano? Wala namang litrato na itim ang likod!
Dapat puti!
Baka ginupit niya lang 'yan kung saan.
Instant film 'yan.
May napanalunan akong instant camera mula sa pabrika namin.
Bakit namigay ang pabrika n'yo?
Dahil anibersaryo nito, kaya namigay sila ng mga premyo.
Kakaibang pabrika 'yan.
Ano ba'ng problema mo?
Kung totoo man 'yan, bakit sa kaniya lang nagpakita?
Ano'ng ibig mong sabihin?
Ibig kong sabihin, bakit siya? Bakit?
Ano ba'ng espesyal sa kaniya? Tingnan n'yo nga.
Mahina siya. At tanga pa.
'Yon ang nangyayari sa mga hinirang na propeta.
'Yong mga ugok ba ang tinutukoy mo?
Ikaw naman.
Maraming propeta ang itinuring na mahina.
- At inapi. - Sino'ng nang-aapi sa kaniya?
Pare-pareho kayong walang kuwenta.
Ipinagtatanggol ng propeta ang mga tao. Sino ang ipinagtatanggol niya?
Hindi nga niya maipagtanggol ang sarili niya. Tabi.
Ang ipinagtataka ko,
bakit nagpakita ang anghel sa barangay natin?
Imposible namang biro lang 'to, di ba, Ustad?
May sinabi ba ito sa 'yo, Wahyu?
May sasabihin sana 'yan.
Pero tumakbo na nang makita ang nakakatakot mong bigote.
Gago ka talaga.
Ustad.
Bakit nagpapakita ang isang anghel?
Kadalasang nangyayari 'yon
kapag may mensaheng gustong iparating ang Diyos
sa isang lugar na maraming masasamang tao.
Pero hindi rin ako sigurado.
Naging Ustad lang naman ako dahil lagi n'yo akong tinatawag na gano'n.
Nag-aral ba ako ng relihiyon?
Hindi.
Pero ito ang mahalaga.
Nagpapakita lamang ang mga anghel sa mga taong hinirang.
Asim...
Ang asim ng bibig ko. Magyoyosi lang ako.
Maasim ang bibig...
Sige.
Hindi ka ba natatakot na gawan ng istorya ang barangay natin?
Na bigla kang maglaho?
Parte 'yon ng trabaho.
Kung mamatay ako, e di mamatay.
Kahit sumipsip ako sa kanila, puwede akong mamatay kahit anong oras.
Masagasaan pa ako ng trak.
O matamaan ng kidlat.
Ano sa tingin mo ang dahilan kaya kami pinalalayas dito?
Balita ko, magtatayo raw sila rito ng isang magarang apartment.
Tulad ng mga taga-Tanjung Priuk,
may karapatan silang umalma.
Dahil sagrado ang barangay nila.
Doon nakahimlay ang mga ninuno nila. Walang gano'n dito.
Naiintindihan ko.
Ako mayroon.
Pasensiya na.
Sabihin mo sa kaniya. Sige na.
Ano'ng mayroon?
Nakakita siya ng anghel kagabi.
- Saan? - Sa dalampasigan.
Totoo ba?
May litrato siya. Nasaan na 'yon?
Pasensiya na. Nasaan na ba 'yon? Kita ko na.
- Totoo ba 'to? - Oo.
Ibig sabihin niyan,
di mo na pupuwedeng ipaggiba ang barangay namin.
Napatunayan namin na sagrado ang lugar na 'to.
Wahyu, naniniwala ako sa 'yo.
Alam kong ikaw ang magiging tagapagligtas namin.
Totoo ba 'yon? Pinag-uusapan ng mga tao ang litrato ng anghel na 'yon.
Siguro, totoo.
Sa tingin mo,
bakit dinalaw ng anghel ang asawa mo?
- Ewan ko. - Baka naman hindi anghel 'yon.
Nagsusuot din ng puti ang mga multo, 'no!
Ikaw talaga.
Naiinggit lang kayo ng asawa mo.
Maging pasensiyosa ka
para kayo naman ng asawa mo ang dalawin ng anghel.
Anghel ng Kamatayan.
Pambihira ka! Hihiwain ko 'yang bibig mo, e!
Mga wala kayong kuwenta!
Sawang-sawa na ako sa basurang lugar na 'to.
E bakit hindi kayo lumipat?
Saan? At saan kami kukuha ng pera?
Magkano ba ang kailangan namin para makalipat
at magkaroon ng maginhawang buhay?
Sabi ng asawa ko, sapat na raw ang anim na milyon
para makaupa ng lugar malayo rito at makapagtayo ng tindahan.
Pero ang sabi ng lolo ko,
'yong tipo ng asawa mo ang kadalasang pinipili na maging propeta.
- Anong tipo? - 'Yong tahimik.
Bakit naman?
Kasi kapag tahimik daw, mas nakikinig
kaya mas maraming alam.
Hindi ko maintindihan.
Sinasabi mo bang kaya niyang basahin ang nararamdaman at iniisip ng isang tao?
Na may kapangyarihan siya?
'Yon ang sabi niya.
Hindi siya puwedeng mamatay?
Sira-ulo. Siyempre, puwede siyang mamatay.
Sabi niya, baka may kapangyarihan siya.
Nababaliw ka na.
Ibig sabihin, peke pala ang litrato?
Inay, miss na miss na kita.
- Ano'ng ginagawa mo, mahal? - Wala.
Magbibigti ka ba?
Baliw.
Ano'ng ibinulong sa 'yo ng anghel?
Ewan ko sa 'yo.
Magbibigti ako? Nasaan ang lubid?
Tiningnan ko lang ang litrato ni Inay.
Bakit nasa taas ang litrato niya?
At bakit nandoon din ang alkansiya?
Nasa baba 'yon dati, a.
Nilipat mo ba?
Wala ka bang tiwala sa 'kin?
Ayoko lang na may ibang makaalam.
Kaya nilipat ko sa taas.
Nakalimutan ko lang sabihin sa 'yo.
Pitong taon na tayong mag-asawa.
Wala akong hininging kahit ano sa 'yo.
Ni isang kusing. Ni isang anak.
Pero hindi mo pa rin ako pinagkakatiwalaan.
Nakakadurog ng puso.
Pasensiya na.
Dijah.
Buhay at kamatayan ko...
ang nakasalalay rito.
Pag sapat na ang pera, makakaalis na ako.
Gusto ko siyang makita, kahit isang beses lang.
Gusto kong itanong sa kaniya, "Bakit hindi ka na bumalik, Inay?"
"Bakit hindi n'yo ako hinanap?" 'Yon lang.
Sir.
Nakakapanibago ang ekspresyon ng mukha mo, lagi ka kasing simangot.
- Nakita mo ba si Dijah? - Ha?
Hindi.
Wala na siya no'ng magising ako.
Nakita n'yo raw ba si Dijah?
- Hindi. - Di namin nakita.
Baka namalengke lang.
Pero wala na ang mga gamit niya.
Imposible.
Alamin mo kung ano'ng nawawala.
Pupuntahan kita mamaya. Sige na!
Wahyu!
Sumama siya kay Ohim, Wahyu.
Wala na rin si Ohim.
Dala niya rin ang mga gamit niya.
Sige.
Ilang beses ko namang sinasabi sa 'yo, e.
Malapit si Ohim sa asawa mo.
Bastardo 'yon.
- Kasalanan ko yata. - Bakit?
Sinabi ko kasi sa kaniya na may kapangyarihan si Wahyu na basahin
ang iniisip at nararamdaman ng isang tao.
Baka natakot na mabisto siya.
Pati ba naman ikaw? Anak ng...
Narinig ko lang 'yong kuwento.
Nagtanong lang naman ako, e.
Sino 'yon?
- Mawalang-galang po. - Sino ka?
- Puwede ko ba siyang makausap? - Hindi.
Bumalik ka na lang bukas. Wala siyang ganang makipag-usap ngayon.
Kailangan ngayon, e. Nakausap ko rin siya kahapon.
Importante lang, sir. Mabilis lang 'to, sige na.
- Lumabas na tayo. - Saglit lang.
Oo na, lalabas na.
- Isasara ko muna ang pinto. - Bahala ka.
Ano'ng problema, sir?
Gusto ko lang ipaalam sa 'yo
na nakausap ko na ang boss ko tungkol sa litrato ng angel.
Naniniwala ang boss ko roon.
Gusto niyang malaman kung papayag ka raw na ilathala namin 'yon sa diyaryo.
Sinabi ko na papayag ka kapalit ang walong milyon.
Pasensiya na kung pinangunahan kita.
Pero ayos lang 'yon dahil mayayaman naman ang mga boss ng diyaryo, e.
Kaming mga mamamahayag lang ang mahirap.
Pero pag nailathala na 'yon,
hihingi sana ako sa 'yo ng porsiyento, kahit sampu lang.
800,000.
Pagkatapos, makukuha mo na ang 7.2 milyon.
Ano sa tingin mo, sir?
Mali ba 'yong ginawa ko?
May nagawa ba akong mali o nagbago ka...
Wala akong ginawang mali?
Ayaw mong ibenta ang litrato?
Gusto ko.
Diyos ko.
Muntik na akong atakihin sa puso.
Nasa sa 'yo pa ba?
Sige. Kailangan mong ingatan ang litrato.
Babalik ako sa ikatlong araw para ibigay ang pera sa 'yo.
Ito ang card ko.
Baka wala kang tiwala sa 'kin, e.
Basta hanapin mo lang si Hardi Gunadi.
Sige, sir.
- Maiwan ko na kayo. - Sige.
Sir!
- Ano'ng problema ni Bandot? - Ano'ng nangyayari?
Nagbabahay-bahay ang mga tagamunisipyo, may kasama silang mga pulis.
- Ano'ng kailangan nila? - Hindi ko alam.
- Kasama nila si Edo ngayon. - Edo?
- Edo Kuaci? - Oo.
- Sige, tara. - Salamat, Bandot.
Wahyu. Ay, nakalimutan ko.
Wahyu.
Pasensiya na.
Sumama ka sa 'kin.
Pakiusap, tulungan mo kami. Patunayan mo na ikaw ang hinirang.
Hinirang na ano?
Na maging tagapagligtas namin, Wahyu.
Hindi ko kayang gawin 'yon.
Kaya mo. Hindi mo pa lang alam.
Sumama ka sa 'kin, ha? Mahalaga 'to.
Ano ba 'yan? Hindi ko tatanggapin 'yan.
- Kailangan mo lang pirmahan. - Ayoko.
- Gusto mo ba mamaya na lang?
- Gano'n din naman, e. - Ano'ng nangyayari, Edo?
May pinapapirma siya sa 'kin.
- Pinapapirmang ano? - 'Yang papel. Wala namang nakasulat.
Gusto n'yo kaming papirmahin sa blankong papel?
Tapos, may isusulat kayo riyan para mapalayas kami.
Nagkakamali po kayo. Nandito kami para tulungan kayo.
- Di magtatagal, paaalisin din kayo rito. - Hindi.
Wala ni isa sa amin dito ang pipirma riyan.
Hindi n'yo puwedeng gawin 'yan.
Wala kayong karapatan na tumira dito.
Matagal na kaming nakatira dito.
Wala pa ang mga lolo't lola namin, bago pa ang independensiya!
Ni hindi pa nga naitatag ang bansang 'to, e!
Paano mo nasabing wala kaming karapatan?
Sa mata ng batas, wala kayong laban.
Kaya, mga ginoo at binibini,
iniwan naming blanko ang papel nang sa gano'n
matulungan namin kayo na mailagay ang halaga na puwede mong makuha,
na puwede n'yong makuha.
Kaya sige na, pirmahan n'yo na.
Mabuti pa umalis ka na.
Kung hindi, babangasan kita!
Talaga bang napakabastos mo?
Huminahon ka, gago.
Ikaw 'tong bastos!
Pinipilit mo kami na pumirma sa isang blankong papel!
Di mo ba ako kilala?
Wahyu, tulungan mo sila!
Sige, lapit!
Lumapit kayo, mga hayop! Tingnan natin sino'ng unang mamamatay!
Umalis na tayo rito.
Halika rito!
Bumalik ka rito, gago!
Diyos ko.
Bakit wala ni isa sa inyo ang tumulong sa 'kin?
Ako lang ang nakipag-away.
Mga gunggong!
May kapangyarihan si Wahyu. Hindi n'yo ba nakita?
Kaya niya tayong iligtas.
Anong kapangyarihan? Subukan nga natin.
- Tama na, Rusman. - Sabing tama na, Rusman!
Kung ginagalang mo pa ako, ibaba mo 'yang baril!
Sinasabi n'yo na may kapangyarihan siya!
Kung totoo nga 'yon,
walang lalabas na bala rito!
Tama na 'yan, bastardo!
Naku.
Wala kang kuwenta!
Hoy!
Gago ka!
Hoy. Sa tingin mo ba mananalo ka? Nananaginip ka ba?
Ngayon, mahirap ka at mamamatay na.
Noon, mahirap ka pero ligtas ka. Pero ngayon, mamamatay ka nang dilat.
Napaglaruan na namin ang asawa mo, naintindihan mo?
Makinig ka sa 'kin, bastardo.
Hindi ka makakatakas dahil mahirap ka lang.
Basta umalis kayo kapag sinabi na namin sa inyo.
Pero bago mo gawin 'yon, makinig ka.
Napuruhan mo ang kaibigan ko. Ayun, siya ang gumagamot sa sarili niya.
Wala na siyang pera. Kaya sa loob ng dalawang araw...
babalik ako rito at bibigyan mo ako ng tatlong milyon.
Tatlong milyon, maliwanag?
Kapag wala kang naibigay, hindi mo na kailangang umalis.
Ibabaon ka na lang namin sa lupa, naintindihan mo?
Ungas.
Gemi.
Gemi!
- Ano'ng ginawa nila sa 'yo? - Sinampal lang nila ako nang paulit-ulit.
Mga bastardo!
Baka susunod, gahasain na nila ako o patayin.
Pambihira ka.
Hindi ka nag-iisip.
Sinusubukan naming lumaban, pero ayaw naming magyabang tulad mo.
Ano na'ng mangyayari?
Kailangan ko silang bayaran ng tatlong milyon.
- Ano? - Oo.
Para doon sa binugbog ko kanina na nasa ospital ngayon.
Ano'ng gagawin natin?
Hindi ko alam.
Gemi.
Ano na naman?
Alam ko kung saan tayo makakakuha ng pera.
Huy, Gemi.
Aalis tayo sa barangay na 'to.
Maghahanap tayo ng bagong lugar.
Magtatayo tayo ng tindahan.
Bakit ang yabang mo kung ipagtanggol mo 'tong barangay natin?
Hindi sila karapat-dapat na ipagtanggol.
Kailangan nating unahin ang mga sarili natin. Buwisit.
Aray!
Rusman.
- Rusman. - Diyan ka lang.
Rusman!
HARDI GUNADI
Wahyu.
Ano 'yon, sir?
- Kumusta ka? - Mabuti.
Hindi kita maintindihan, Wahyu.
Bakit ang suwerte-suwerte mo?
Ang bilis matapos ng mga problema mo.
Sa maikling panahon lang, bumabalik ang suwerte sa 'yo.
Bakit ikaw pa?
Hindi naman.
- Wala kang alam sa buhay ko. - Ano ba'ng mahirap sa buhay mo?
Parang may alam ka sa buhay ko, a.
Wala rin akong alam diyan.
Kaya nga ni minsan, di kita pinag-isipan ng kung ano-ano.
Wala ka kasing pakialam!
Wala kang pakialam sa ibang tao!
Wala kang pakialam kahit kanino!
Hindi ba?
- Siguro nga tama ka. - Mali ba 'yon?
- Siguro. - Gusto mo bang magbago?
Oo, sir.
Kailangan ko ng pera.
Maraming pera.
Kung hindi, mamamatay kami ng asawa ko.
- Wala akong maibibigay, Rusman. - Mayroon.
Nasaan?
Nasaan ang litrato mo ng anghel? Nasaan 'yon?
Wala na sa 'kin. Kinuha na ng mamamahayag.
Nasa sa 'yo, e!
Narinig ko 'yong sinabi mo kanina.
Wahyu, ibigay mo na lang sa 'kin.
Saan mo ba gagamitin ang pera?
Pupuntahan mo ang nanay mo sa Saudi?
Hahanapin mo siya?
Kahit buhay pa siya,
walang kasiguraduhan na gusto ka pa niyang makita.
Dahil kung totoo 'yon, bakit ka niya iniwan?
Wahyu.
Hoy.
Ibigay mo na lang sa 'kin ang pera.
Iniwan ka na ng lahat. Ng asawa mo, ng nanay mo.
Tapusin na natin 'to. Nasaan na 'yon?
- Tumabi ka, Wahyu. - 'Wag.
Umalis ka riyan.
Ano 'to?
Sumaiyo ang kapayapaan.
At sumaiyo rin.
Gusto ko lang humingi ng tawad kay Wahyu.
Nagkasundo kaming lahat na susunod kami sa 'yo, Wahyu.
Pag sinabi mong umalis tayo, aalis kami, Wahyu.
Pag sinabi mong... Aray.
Pag sinabi mong lumaban tayo,
lalaban kami, Wahyu.
Sir.
Mabuti pa siguro kung 'wag na kayong umasa sa 'kin.
Wahyu.
Ayos lang kung nag-aalinlangan ka ngayon.
Normal lang 'yan.
Ganiyan din ang mga propeta noon.
'Yan ang tandaan mo.
Tanungin mo ang Diyos, "Ano ba'ng dapat kong gawin?"
Kalaunan, sasagutin ka rin Niya.
At pag nakuha mo na ang sagot, sabihin mo sa 'min.
Pero hindi ako karapat-dapat na sundin.
Ni hindi ko nga naaalala ang Diyos, e.
Kaya nga ito na ang pagkakataon mo, Wahyu.
Hihintayin ka namin sa labas.
Manatili ka rito at humingi ka ng patnubay sa Diyos.
Paano ko gagawin 'yon, Ustad?
Malalaman mo rin, Wahyu.
Basta.
Habang hinihintay mo ang patnubay Niya, hihintayin ka namin sa labas.
- Ha? Di ba? - Oo.
Sa labas na tayo maghintay, mga kasama.
Dito ka lang.
- Sir, lalabas na ako. - Sige.
Tara, maghintay tayo sa labas.
Bibe...
Edo, gising. Oras na ng pagdasal.
Magdadasal na tayo. Halika na, Bandot.
Sir... Diyos ko.
Hoy, bumangon na kayong lahat! Magdadasal na tayo.
- Ustad. - O?
Puwede na ba ako lumabas?
Sumagot na ba Siya sa 'yo?
Hindi pa.
Kung gano'n, maghintay ka pa riyan. 'Wag kang mainip.
Papatnubayan Niya ang mga pasensiyoso.
- Lumabas ka riyan, bulaang propeta! - Ustad.
Rusman, ano'ng problema?
Sinungaling siya, Ustad!
Ano'ng ibig mong sabihin?
'Yong litratong nasa loob,
hindi 'yon litrato ng isang anghel.
Litrato 'yon na kinunan niya no'ng nagpalabas ng pelikula!
Anong pelikulang pinalabas?
Naaalala n'yo ba 'yong pelikulang dapat ipapalabas dito?
'Yong The Angel's House?
- Ano'ng ipinalabas nila? - 'Yong Jaka Sembung.
- Saan ipinalabas ang The Angel's House? - Sa kabilang barangay.
- Sa kabilang barangay? - Oo.
Tagakabilang barangay siya.
Sinabi lang sa 'kin nitong kaibigan ko.
May isang eksena kung saan makikita ang isang anghel na lumilipad.
May pakpak siya at nakasuot ng puti.
- Ayan. - Totoo ba 'yan?
Ano, naniniwala na kayo sa 'kin?
Hindi siya nanguha ng kabibe no'ng gabing 'yon,
kundi nagpunta siya sa kabilang barangay para manood.
Sir, teka muna.
Bakit naman niya gagawin 'yon? May palabas din naman dito.
Aba, malay ko!
Baka hindi niya gusto si Barry Prima.
Nasaan siya?
- Rusman! - Sandali!
- Sir! - Rusman!
- Sir! - Hindi puwede.
- Rusman. - Huminahon ka.
Huminahon ka.
Hayop kang pekeng propeta ka, nagsinungaling ka sa buong barangay!
- Dapat sa 'yo sinusunog nang buhay! - Sir.
Hindi ako nagsinungaling, sir.
'Wag ka nang magkaila.
May kasama akong testigo.
Nasaan na? Nasaan na 'yong pekeng litrato ng anghel?
Hindi 'yon peke.
Kung gano'n, nasaan na?
Kayang patunayan ng testigo ko
na kuha sa pelikula ang litratong 'yon. Nasaan na 'yon?
- Tinapon ko na. - Bakit mo ginawa 'yon?
Dahil...
- Dahil peke 'yon. - Bastardo.
Pero bakit?
Bakit ka nagsinungaling sa 'min?
Hindi ko alam, sir.
Siguro, para maramdaman kong mahalaga ako.
Maramdaman na...
Mahalaga ka naman sa 'min kahit hindi ka man nakakita ng anghel.
Nakalimutan mo na ba?
No'ng may sakit ang anak ko at umuwi ako sa probinsya,
ikaw ang nagdala sa kaniya sa klinika.
No'ng bata pa si Edo, nasugatan ang bayag niya.
Duguan siya.
Ikaw ang tumulong sa kaniya.
Inanod nang malayo si Gemi ng mga alon.
Ikaw lang ang naglakas-loob na sagipin siya.
Bakit mo iniisip na hindi ka mahalaga?
Desmayado ako sa 'yo.
Tama na. Alis na tayo.
Baliw ka talaga.
Sa sobrang katamaran mo, hindi mo maipagtanggol ang sarili mo.
Paano mo ipagtatanggol ang iba?
"Wahyu" nga ang pangalan mo.
Pero sana "Tulog" ang ipinangalan sa 'yo.
Matulog ka na nga lang.
Nasaan na 'yon?
Nasaan ang litrato?
May babayaran akong malaking utang kay Adil mula sa kabilang barangay.
Wala kang kuwenta.
- Sumaiyo ang kapayapaan, Ustad. - At sumaiyo rin.
Magpahinga ka na, sir.
Tumabi ka.
Sir...
Tama na.
Umalis ka sa harapan ko.
Sir, 'wag mong ilabas 'yan.
Sir.
Sir!
Sir, 'wag!
Sir!
Naging mabait ako sa 'yo.
Ano'ng nangyari rito?
Ano?
Kung iningatan mo 'to,
sana napaghatian natin 'yon.
Kailangan ko 'yon, Wahyu. Kailangan ko.
Buwisit.
Sumaiyo ang kapayapaan.
Sige, magpahinga muna kayo.
Bukas na natin itutuloy.
- Diyos ko. Sumaiyo ang kapayapaan. - Sumaiyo rin.
Ustad!
- Ustad! - Ano 'yon?
- Huminahon ka. - Ustad.
- Bakit? - Sinasalakay tayo.
- Ano? Sinasalakay tayo? - Ang daming tao.
- Oo. - Patunugin ang sirena!
Tawagin ang mga tauhan natin!
Tayo na, Edo! Sinasalakay tayo!
Inay...
Inay?
Inay.
Paano nangyari 'to?
Narito ako sa harapan mo
sa anyong namumukhaan mo
para mas madali mo akong makita.
Hindi ko maintindihan.
Pagkatapos nito,
mapapasa 'yo ang lahat ng kaalaman.
Kapag nagdesisyon ka
na ipaliwanag ang nalalaman mo
sa mga kalahi mo,
nasa sa 'yo na 'yon.
'Yon ang dahilan
kaya ka namin ginawa.
Nananaginip ba ako?
Patay na ba ako?
Buhay na buhay ka, Wahyu.
At ngayon, magiging responsibilidad mo na
ang lahat ng kaalamang ito.
- Lalaban tayo! - Lalaban tayo!
'Wag kayong matakot!
Tara!
Sugod!
Tigil!
Tagapagsalin ng subtitle: Alfred Brian